open-index/open-wikipedia-markdown huggingface dataset:
שורש 16

**שורש 16**, או **ג'י בּוּ** (בסינית: **几 部**, פיניין: **Jǐ bù**) הוא השורש השישה-עשר של הכתב הסיני. פירושו "**[[שולחן]]**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

התו 𠘨 מזוהה אף הוא בכמה אינדקסים עם השורש 几. בנוסף, התו 几 משמש במקביל בסינית מפושטת לשאלת כמות מספרית ("כמה?"), עבור כמויות קטנות יחסית, וכן משמש לציון כמות קטנה, או מעט\כמעט ללא שאלה, ובמשמעויות אלו הוא פישוט של התו המסורתי  幾 *jǐ*, שאין לו קשר היסטורי עם המשמעות המרכזית של השורש - "שולחן", אלא הוא איחוד פרי המדיניות של פישוט הסינית בלבד.

## התפתחות

קובץ:几-silk.svg|השורש בכתיב במבו וסליפ של צ'ו
קובץ:几-seal.svg|הצורה בכתיב חותם שואו-וֶן
קובץ:几-bigseal.svg|השורש בליוּשוּטוֹנג


## תווים נגזרים

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: עמוד 133, תו 16

## קישורים חיצוניים

* מאגר Unihan - U+51E0

קטגוריה:שורשים (כתב סיני)
שורש 71

**שורש 71**, או **ווּ בּוּ** (בסינית: **无部**, פיניין: **Wú bù**) הוא השורש השבעים-ואחד של הכתב הסיני. פירושו "**לא-כלום**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 12 תווים (מתוך 49,030) שניתן למצוא תחת שורש זה.

 כתו עצמאי הוא וריאנט של  בסינית מפושטת, בה  הוא תוצר של פישוט הצורה . בדומה לתו 不, ווּ בּוּ משמש כמילת או תחילית שלילה לציין היעדר של דבר או תכונה, כמו במשפט 天空**无**云 שפירושו "אין () עננים (云) בשמיים (天空)".

## התפתחות

קובץ:无-bronze.svg|השורש בכתב כתובות ברונזה, (גִ'ין וֶן, 金文, פיניין: Jīn wén) מלפני 2,500-3,000 שנה
קובץ:无-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+65E0

קטגוריה:שורשים (כתב סיני)
אל-ג'מאעה אל-אסלאמיה

**אל-ג'מאעה אל-אסלאמיה** (בערבית: **الجماعة الإسلامية**) הוא ביטוי שמשמעותו "הקבוצה האסלאמית" או "הקהילה האסלאמית".
הבאג של רון

**הבאג של רון** (באנגלית: **Ron's Gone Wrong**) הוא סרט מדע בדיוני קומי אמריקאי בהנפשה ממוחשבת בהפקת "Locksmith Animation", שיצא ב-21 באוקטובר 2021 (בישראל,בארצות הברית פורסם ב-22 באוקטובר 2021) בהפצת אולפני המאה ה-20. הסרט בוים על ידי ז'אן פיליפ-ויין ושרה סמית', שכתבה את התסריט יחד עם פיטר ביינהאם, והופק על ידי לארה ברי וג'ולי לוקהארט.

הסרט עלה בדיסני+ לכבוד השקתה בישראל ב-16 ביוני 2022.

## תקציר העלילה

הסרט מתרחש בעתיד בו לכל ילד יש חבר רובוט דיגיטלי אשר מדבר והולך אתו. הסרט מספר את סיפורו של הילד ברני אשר מגלה שהרובוט שלו לא עובד כל כך טוב.

## מדבבים
*זאק גאליפנאקיס - רון, הרובוט הפגום של ברני
*ג'ק דילן גרייזר - ברני, ילד חנון שלומד בחטיבת הביניים
*אוליביה קולמן - דאנקה, סבתו של ברני
*אד הלמס - גרהאם, אבא של ברני
*ג'אסטיס סמית' - מארק, אחד מיוצרי הרובוטים הקטנים
*רוב דילייני - אנדרו מוריס, המנכ"ל של באבל בע"מ (בעברית בועות בע"מ)
*קיילי קנטראל - סוואנה מידס, חברה לכיתתו של ברני ומושא אהבתו
*ריקרדו הורטאדו - ריץ' בלצ'ר, חבר לכיתתו של ברני
*מרקוס סקריבנר - סטנלי טובמן, יוצר רובוטים טיפש שהמציא את רון
*תומאס ברבוסקה - פיליפ, אחד מיוצרי הרובוטים הקטנים

## הפקה
ב-12 באוקטובר 2017, הוכרז שהסרט הראשון של "Locksmith Animation" יהיה "הבאג של רון". אלסנדרו קרלוני וז'אן פיליפ-ויין יביימו את הסרט ופיטר ביינהאם ושרה סמית', מקימת האולפן, יכתבו את התסריט. אולפני "DNEG" יהיו התומכים הדיגיטליים. באותו יום, ביינהאם ואליזבת מורדוך הוכרזו בתור מפיקי הסרט.

ההנפשה והדיבוב הופקו מהבתים עקב מגפת הקורונה.

## מוזיקה
הנרי ג'קמן יהיה המנצח של פסקול הסרט.

ב-19 באוגוסט 2021, נחשף שליאם פיין יבצע את שיר הנושא של הסרט אשר נקרא "Sunshine". השיר נחשף ביוטיוב ב-27 באוגוסט 2021.

## הפצה
באוקטובר 2017, הסרט קיבל תאריך הפצה ל-6 בנובמבר 2020. בנובמבר 2019, תאריך ההפצה עבר ל-26 בפברואר 2021. במאי 2020, עקב מגפת הקורונה, תאריך ההפצה עבר ל-23 באפריל 2021. ב-22 בינואר 2021, הוצאת הסרט נדחתה ל-22 באוקטובר 2021.

זה יהיה הסרט היחיד של "Locksmith" שיופץ על ידי אולפני המאה ה-20, סרטים עתידיים של החברה יופצו על ידי האחים וורנר עקב הסכם עם החברה בשנת 2019.

נכון לינואר 2024 ניתן לצפות בסרט בדיסני+ ובאפל TV בנוסף יש את הסרט חינם במאגר הסרטים של משרד החינוך (לתלמידים)

## קישורים חיצוניים

* 

* 
#### ביקורות
* 
* 

## הערות שוליים

קטגוריה:סרטים באנגלית
קטגוריה:סרטי 2021
קטגוריה:סרטי אנימציה ממוחשבת
קטגוריה:סרטי אנימציה של פוקס המאה ה-20
קטגוריה:סרטי אולפני המאה ה-20
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי מדע בדיוני אמריקאיים
קטגוריה:סרטי הנפשה בריטיים
קטגוריה:סרטי קומדיה בריטיים
קטגוריה:סרטי רובוטים
קטגוריה:סרטים שיציאתם נדחתה בעקבות מגפת הקורונה
קטגוריה:סרטי מדע בדיוני מ-2021
קטגוריה:סרטי אנימציה על ידידות
קטגוריה:סרטי אנימציה על רובוטים
דאצ'יה ג'וגר

**דאצ'יה ג'וגר** (באנגלית: **Dacia Jogger**) היא מכונית משפחתית במרכב MPV, בעלת חמישה או שבעה מקומות, שמיוצרת על ידי דאצ'יה משנת 2021. היא נחשפה ב-3 בספטמבר 2021, שמה נחשף ב-30 באוגוסט 2021.

הג'וגר הגיעה לישראל ב-29 ביוני 2022.

## עיצוב
העיצוב החיצוני הוא במראה SUV ומבוסס על הסנדרו והדאסטר. פנים המכונית עבר שדרוג משמעותי לעומת הדגם הקודם, ומבוסס על תא הנוסעים של הסנדרו 2021.

## מפרט טכני
עם תחילת ההשקה הג'וגר ישווק עם מנוע בנזין בנפח 1.0 ליטר טורבו המספק 110 כ"ס ומומנט מרבי של 20.4 קג"מ, משנת 2023 הדגם ישווק גם עם הנעה היברידית.

## קישורים חיצוניים

## הערות שוליים

ג'וגר
קטגוריה:מיניוואנים
קטגוריה:כלי רכב המיוצרים ברומניה
קטגוריה:דגמי מכוניות שהושקו ב-2021
דאצ'יה דאסטר

**דאצ'יה דאסטר** (באנגלית: **Dacia Duster**) היא מכונית קומפקטית במרכב קרוסאובר, בעלת חמישה מקומות, שמיוצרת על ידי דאצ'יה משנת 2010. היא הוצגה בתערוכת הרכב הבינלאומית של ז'נבה במרץ 2010. היא משווקת בשווקים מסוימים כגון אמריקה הלטינית, רוסיה, אוקראינה, אסיה, המזרח התיכון, ודרום אפריקה.

## דור ראשון
ממוזער|הדור ראשון
הדור הראשון יוצר בין השנים 2010 ל-2017. הדור הראשון נחשף ב-8 בדצמבר 2009 והוצג בתערוכת הרכב הבינלאומית של ז'נבה במרץ 2010. כמו שאר רכבי דאצ'יה הדאסטר בעל עיצוב עממי מידי. הדור הראשון בנוי על פלטפורמת דאצ'יה B0. הדור הראשון נקרא גם "רנו דאסטר" בשווקים מסוימים או ניסאן טרנו בהודו ורוסיה.

בתחום ההנעה שיווקה דאצ'יה את הדור הראשון עם מנועי בנזין ודיזל, מנועי הבנזין בנפחי 1.2 ליטר טורבו המספק 125 כ"ס, 1.3 ליטר טורבו המספק 158 כ"ס, 1.5 ליטר המספק 106 כ"ס, 1.6 ליטר המספק 105 כ"ס, 1.6 ליטר אתנול המספק 114 כ"ס, 1.6 ליטר עם אפשרות לגז המספק 102 כ"ס, 2.0 ליטר המספק 135 כ"ס או עם אתנול המספק 141 כ"ס. מנועי הדיזל בנפחי 1.5 ליטר המספק 86 או 107 או 110 כ"ס.

### מתיחת פנים שנת 2013
בשנת 2013 הציגה דאצ'יה מתיחת פנים לדאסטר. מתיחת הפנים כללה עדכון קטן לעיצוב ושדרוג האבזור ובנוסף הוספת מנוע חדש להיצע, המנוע החדש מספק 125 כ"ס ב-5,250 סל"ד.

## דור שני
ממוזער|הדור שני
בספטמבר 2017 הציגה דאצ'יה בתערוכת הרכב של פרנקפורט את הדור השני של הדאצ'יה. בנובמבר 2017 החלה ההשקה בשוק הרומני. היא בנויה על אותה פלטפורמה כמו של הדור הראשון אך הפלטפורמה שודרגה מעט.

בדצמבר 2017, היורו NCAP פרסמה את תוצאות בדיקות הריסוק של הדור השני. היא קיבלה שלושה מתוך חמישה כוכבים.

היצע המנועים נותר ללא שינוי, אך בשנת 2018 הציגה מנוע חדש, המנוע הוא מנוע בנזין בנפח 1.3 ליטר טורבו המספק 130 כ"ס ב-5,000 סל"ד ומומנט מרבי של 24.5 קג"מ ב-1,500 סל"ד או 150 כ"ס ב-5,250 סל"ד ומומנט מרבי של 25.5 קג"מ ב-1,600 סל"ד.

### מתיחת פנים שנת 2021
ביוני 2021 חשפה דאצ'יה את מתיחת הפנים לדאסטר. מתיחת הפנים כוללת עדכון קל לעיצוב החיצוני, מערכת מולטימדיה חדשה לצד מגוון שדרוגים לתא הנוסעים, יחידות הנעה מעודכנות כולל תיבת הילוכים אוטומטית לדגמי הבנזין או תיבת הילוכים כפולת מצמדים בעלת שישה הילוכים. בתחום הבטיחות למעט הוספת מערכת ניטור שטח מת, המכונית אינה כוללת מערכות בטיחות מתקדמות כגון: בקרת סטייה מנתיב או בלימה אוטונומית.

## קישורים חיצוניים

* 

## הערות שוליים

קטגוריה:רכבי דאצ'יה
קטגוריה:קרוסאובר
קטגוריה:דגמי מכוניות שהושקו ב-2010
שורש 82

**שורש 82**, או **מַאו בּוּ** (בסינית: **毛部**, פיניין: **Máo bù**) הוא השורש השמונים-ושניים של הכתב הסיני. פירושו "**[[פרווה]]**" או "שיער", והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 211 תווים (מתוך 49,030) שניתן למצוא תחת רדיקל זה.

"מאו" שמסומן על ידי התו הזה הוא שם משפחה סיני נפוץ, ולעיתים קרובות מתייחס למנהיג הסיני מאו דזה דונג (להבדיל מתרבויות מערביות, בסינית שם המשפחה נאמר תחילה).

毛 משמש גם כסימון לעשירית המטבע הסיני, יואן.

## התפתחות

קובץ:毛-bronze.svg|השורש בכתב כתובות ברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:毛-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:毛-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6BDB

קטגוריה:שורשים (כתב סיני)
קטגוריה:שמות משפחה סיניים
יחיא גיאת

מארי **יחיא גיאת** (ה'תרל"ב – ה'תשי"ח, 1872 – 1958) היה רב תימני ורופא. מתלמידיהם המובהקים של מארי יחיא קאפח ומארי יחיא אלאביץ', ומממשיכי דרכם.

## ביוגרפיה
נולד ליוסף גיאת ברובע היהודי בעיר צנעא בירת תימן, למשפחה מיוחסת.

למד אצל מארי יחיא קאפח ומארי יחיא אביץ', והיה מעמיק בסוגיות ובאגדות התלמוד. היה רופא מומחה ובקי בצמחי מרפא. לפרנסתו עסק בלימוד ילדים ובצורפות.

בתקופת חוזת אלנפר, כשרבים מיהודי צנעא עזבו את העיר, פתח בית מדרש לילדים בעיירה שבאם, בבית הכנסת של משפחת מגארי.

בתקופת המחלוקת על הקבלה בתימן, נאסר על ידי השלטונות יחד עם נכבדי תנועת הדרדעים.

עלה לארץ בעלייה הגדולה בשנת ה'תש"י (1950).

נפטר בירושלים בשנת ה'תשי"ח (1958), בגיל 86.

## משפחתו
אשתו הייתה סעדה בת אהרן הכהן, ונולדו להם שלושה בנים: עזרי, משה ויום-טוב, ושתי בנות: יונה ושמעה. נכדו (בן בנו משה) הוא הרב יהודה גיאת, שוחט ומוהל מפורסם בירושלים.

## ראו גם
* דרדעים

## לקריאה נוספת
* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 65

## קישורים חיצוניים
* מסמכי עלייתו לארץ, (ללא תאריך), באתר ג'וינט, מספר 1 ברשימה

## הערות שוליים

קטגוריה:רבני צנעא
קטגוריה:אחרוני תימן
קטגוריה:ישראלים ילידי תימן
קטגוריה:עולים לאחר קום המדינה: 1948–1950
קטגוריה:רבנים תימנים ישראלים
קטגוריה:רופאים יהודים תימנים
קטגוריה:ישראלים שנולדו ב-1872
קטגוריה:ישראלים שנפטרו ב-1958
קטגוריה:תלמידי הרב יחיא קאפח
Mother Dairy

**מאדר דיירי** (באנגלית: **Mother Dairy**) היא חברה הודית המייצרת ומשווקת מזון.

החברה היא חטיבה של מועצת החלב הלאומית וממשלת הודו ומחזיקה בנתח שוק משמעותי בתחום ייצור חלב לשתייה, מוצרי חלב ושיווקם.

מלבד מוצרי חלב, החברה משווקת פירות וירקות טריים וקפואים, מיצי פירות, ריבות, מלפפונים חמוצים ועוד.

נכון לשנת 2017, מעסיקה החברה כ-900 עובדים ומספקת כ-2.3 מיליון ליטר חלב ביום באזור דלהי.

מטה החברה הראשי נמצא בעיר נוידה, הודו.

## היסטוריה
החברה הוקמה בשנת 1974 על ידי מועצת החלב הלאומית (National Dairy Development Board).

לאחר ההקמה התמקדה החברה בשיווק מוצריה במטרופולין דלהי ולאחר מכן התרחבה לאזורים נוספים בהודו.

בשנת 1988, הקימה החברה בשיתוף עם ממשלת הודו את חברת ספאל (Safal) במטרה לספק פירות וירקות.

בשנת 1995, החלה החברה לייצר גלידות.

בשנת 2014, השיקה החברה כרטיס מועדון בשיתוף סטייט בנק אוף אינדיה (State Bank of India).

בשנת 2021, פתחה החברה מסעדה המבוססת על כל מוצריה.

## קישורים חיצוניים

* 
* 

## הערות שוליים

קטגוריה:חברות הודיות
טו מדיסן (אגם)

**אגם טו מדיסן** (באנגלית: **Two Medicine Lake**) הוא אגם הממוקם בשטח הפארק הלאומי גליישר -  פארק לאומי השוכן במדינת מונטנה שבארצות הברית, וגובל בפרובינציות הקנדיות אלברטה וקולומביה הבריטית.

## גאוגרפיה
אגם טו מדיסן ממוקם בשטח מחוז גליישר, שבצפון-מערב מדינת מונטנה.

אורכו של האגם 3.2 קילומטרים, ורוחבו של האגם 0.53 קילומטרים.

גובהו של האגם 1,574 מטרים מעל פני הים.

נהר טו מדיסן (Two Medicine River), הוא היובל העיקרי של האגם, והאגם נשפך בעיקרו אל נהר טו מדיסן.

הר סינופה מתנשא מעל השפך המערבי של האגם.

הר רייזינג וולף, הממוקם בסמוך מצפון לאגם, מתנשא לגובה של 1,360 מטרים מעל האגם.

מהגדה המזרחית של האגם יוצאים מספר מסלולי טיול להרים סביב.

בגדה המזרחית של האגם מצויים שני אתרי מורשת היסטוריים לאומיים של ארצות הברית: חנות טו מדיסן, ובית הסירות סוואנסון.

נחל קטן מקשר בין אגם טו מדיסן, ואגם פריי, שמצפון מזרח לאגם טו מדיסן, שגובהו 1,574 מטרים מעל פני הים, והוא נמוך מאגם טו מדיסן בכ-30 סנטימטרים.

## לקריאה נוספת

• JULIA JENNINGS, **[https://www.wellplannedjourney.com/guide-to-glacier-national-park/ The Ultimate Guide to Glacier National Park]**, August 30, 2021 

## קישורים חיצוניים

* מסלולי הליכה (מסלולי טרקים) סביב אגם טו מדיסן, באתר שירות הפארקים הלאומיים של ארצות הברית
* מסלולי הליכה סביב אגם טו מדיסן באתר alltrails
* תיאור מסלולי ההליכה סביב אגם טו מדיסן באתר hikingwalking
* מזג אוויר נוכחי עדכני עבור אגם טו מדיסן (כולל נתוני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור אגם טו מדיסן
** נתוני מזג אוויר היסטוריים עבור אגם טו מדיסן
** סטטיסטיקות מזג אוויר עבור אגם טו מדיסן

## הערות שוליים

טו מדיסן
טו מדיסן
ביצת האינסטגרם

**ביצת האינסטגרם** היא תמונה של ביצה, שפורסמה על ידי החשבון **@world_record_egg** ברשת החברתית אינסטגרם. התמונה הפכה לתופעת אינטרנט תוך ימים מיום יצירתה, והייתה הפוסט האהוב ביותר באינסטגרם עד לדצמבר 2022, והפוסט המקוון השני הכי אהוב ביותר בכל אתר בהיסטוריה, עם למעלה מ-60 מיליון לייקים.

בעל החשבון התגלה ככריס גודפרי, איש פרסום, שעבד מאוחר יותר בהולו. התמונה היא פרסומת הכוללת את הביצה, שנועדה להעלות את המודעות לבריאות הנפש.

התמונה צולמה במקור על ידי סרגי פלאטנוב, שפרסם אותה לאחר מכן ב-Shutterstock ב-23 ביוני 2015 עם הכותרת "ביצים מבודדות על רקע לבן".

ביוני 2024 בעל החשבון פרסם פוסט תמיכה בפלסטינים באמצעות ביצה בצבעי דגל פלסטין

## היסטוריה
ב-4 בינואר 2019, חשבון @world_record_egg נוצר ופרסם תמונה של ביצת ציפור עם הכיתוב "בואו נקבע שיא עולמי יחד וניצור את הפוסט הכי אהוב באינסטגרם. ננצח את השיא העולמי הנוכחי של קיילי ג'נר (18 מיליון)! יש לנו את זה". השיא הקודם של ג'נר, התמונה הראשונה של בתה סטורמי, צבר סך הכל 18.4 מיליון לייקים.

הפוסט צבר 18.4 מיליון לייקים תוך פחות מ-10 ימים, והפך לפוסט האינסטגרם הכי אהוב בכל הזמנים. לאחר מכן הוא המשיך וטיפס למעל 45 מיליון לייקים ב-48 השעות הקרובות, ועקף את הקליפ לשיר "Despacito" וגם את שיא העולם לפוסט המקוון האהוב ביותר (בכל פלטפורמת מדיה) בהיסטוריה. עד 18 במרץ 2019, הפוסט צבר מעל 53.3 מיליון לייקים, כמעט פי שלושה מהשיא הקודם שעמד על 18.4 מיליון. בנוסף, נכון ל-20 בדצמבר 2022 יש לפוסט 3.3 מיליון תגובות.

כמה אנשים ניסו לטעון שהם יוצרי החשבון, הטענות נדחו על ידי "הביצה" בהודעות ישירות בחשבון האינסטגרם. ב-3 בפברואר 2019, היוצר של הפוסט התגלה על ידי הולו ועל ידי הניו יורק טיימס ככריס גודפרי, פרסומאי בריטי.

ב-18 בינואר 2019 פורסמה בחשבון תמונה שנייה של ביצה, כמעט זהה לראשונה מלבד סדק קטן בצד שמאל למעלה. החל מ-25 בפברואר 2019, הפוסט צבר 11.8 מיליון לייקים. ב-22 בינואר 2019 פורסמה בחשבון תמונה שלישית של ביצה, כשהפעם שני סדקים גדולים יותר. תוך פחות מ-25 דקות, הפוסט צבר מיליון לייקים, ועד ל-25 בפברואר 2019 הוא צבר 9.5 מיליון לייקים. ב-29 בינואר 2019, פורסמה בחשבון תמונה רביעית של ביצה שיש לה עוד סדק גדול בצד ימין, אשר גרפה 7.6 מיליון לייקים עד ל-25 בפברואר 2019. ב-1 בפברואר 2019, פורסמה תמונה חמישית של ביצה.

בתגובה לשבירת שיא העולם לפוסט האינסטגרם האהוב ביותר, כתב בעל החשבון "זה טירוף. איזה זמן לחיות בו". שעות לאחר מכן, קיילי ג'נר פרסמה סרטון באינסטגרם שבו היא פותחת ביצה ושופכת את החלמון שלה על הקרקע, עם הכיתוב: "קח את הביצה הקטנה הזו".

מאות משחקים המבוססים על ביצת האינסטגרם הופיעו בחנות האפליקציות של אפל.

ב-20 בדצמבר 2022 ירדה התמונה למקום השני ברשימת הפוסטים האהובים ביותר באינסטגרם, לטובת פוסט של ליונל מסי עם גביע המונדיאל, לאחר ניצחון נבחרתו בגמר מונדיאל 2022.

## ראו גם
* הפוסטים האהובים ביותר באינסטגרם

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אינסטגרם
קטגוריה:דירוג בנושא אינטרנט
אינסטגרם
קטגוריה:תצלומים
בעל חיים זומבי

**[[בעל חיים]] [[זומבי]]** הוא בעל חיים בדיוני אל-מת שנוצר באמצעות החזרה לחיים של גופת בעל חיים מת.

## בתרבות הפופולרית
בסרטי זומבים שונים מופיעים בעלי חיים שהופכים לזומבים, כפי שבני אדם הופכים לזומבים. כלב זומבי מופיע בסרט המפורסם "האדם האחרון על כדור הארץ", וכלב נגוע הוא המקור לנגיף הזומבים בסרט "REC•" . בסרטים "ליל הזומבים" " ומדריך הצופים לאפוקליפסת זומבים"  מודגש הצורך בזהירות מחתול זומבי. כלבים זומבים מופיעים בצורה סדורה בסדרת משחקי הווידאו המצליחה "Resident Evil".

## חרקים זומבים
הפטריה הטפילית "Cordyceps" מפורסמת בכך שהיא הופכת חרקים ל"זומבים". כשהפטריה תוקפת מארח, התפטיר פולש לגוף המארח ומחליף את הרקמות שלו.

הפגיעה הנוירולוגית גורמת לחרקים להתנהג בצורות לא טבעיות, ולבסוף מביאה אותם אל מותם.

## הערות שוליים

קטגוריה:על-טבעי
קטגוריה:בעלי חיים בדיוניים
שמי אוג'ליי

**ג'סושמילור טלודביג'סו "שמי" אוג'ליי** (באנגלית: **Jesusemilore Talodabijesu "Semi" Ojeleye**; נולד ב-5 בדצמבר 1994) הוא כדורסלן אמריקאי-ניגרי, שמשחק בקבוצת ולנסיה מליגת ה-ACB והיורוקאפ, בעמדות הסמול פורוורד והפאוור פורוורד.

## קריירת מכללות
אוג'ליי נולד בעיר אוברלנד פארק שבקנזס, להורים ממוצא ניגרי. בשנת 2013 החל ללמוד באוניברסיטת דיוק, אולם בשתי עונותיו בקבוצת הכדורסל שלה מיעט לשחק ותרם 2.0 נקודות בממוצע למשחק בלבד. בעונת 2014/2015 זכתה הקבוצה בטורניר אליפות המכללות, בהובלתם של השחקנים ג'אליל אוקפור, קווין קוק, ג'סטיס וינסלו וטיוס ג'ונס.

בשנת 2015 עזב את דיוק, ועבר לאוניברסיטת סאות'רן מתודיסט שבדאלאס על מנת לקבל תפקיד משמעותי יותר בקבוצת האוניברסיטה. בעונתו היחידה עם ה"מוסטנגס" (2016/2017) הציג יכולת טובה, לצדם של סטרלינג בראון ושייק מילטון, ורשם ממוצעים של 19.0 נקודות ו-6.9 ריבאונדים למשחק.

## קריירת משחק מקצועית
### בוסטון סלטיקס
בדראפט ה-NBA 2017 נבחר אוג'ליי על ידי בוסטון סלטיקס, בבחירה ה-37. לאורך 4 עונותיו עם הסלטיקס העפיל עמה פעמיים לגמר האזור המזרחי ( ו-), והעמיד ממוצעים כוללים של 3.5 נקודות ו-2.1 ריבאונדים למשחק. ב-11 בפברואר 2021 קלע שיא קריירה של 24 נקודות, בניצחון קבוצתו מול טורונטו ראפטורס.

### מילווקי באקס
באוגוסט 2021 חתם אוג'ליי על חוזה במילווקי באקס.

## קישורים חיצוניים

## הערות שוליים

קטגוריה:אמריקאים ילידי קנזס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלנים ניגרים
קטגוריה:קנזס: כדורסלנים
קטגוריה:כדורסלני אוניברסיטת דיוק
קטגוריה:כדורסלני אוניברסיטת סאות'רן מתודיסט
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:כדורסלני מילווקי באקס
קטגוריה:אמריקאים שנולדו ב-1994
קטגוריה:ניגרים שנולדו ב-1994
CONOP 8888

**CONOP 8888** (מכונה גם: **Counter-Zombie Dominance**; בתרגום חופשי: **שליטה במאבק נגד זומבים**) הוא מסמך פעולה בן 31 עמודים שהוציא הפיקוד האסטרטגי של מחלקת ההגנה של ארצות הברית ב-30 באפריל 2011, ובו תוכנית מפורטת להתמודדות אפשרית נגד מתקפת זומבים.

## היסטוריה
המסמך נוצר בשנים 2009 ו-2010 על ידי קצינים זוטרים כחלק ממערך תכנון כוללני, והם בחרו להשתמש בזומבים כדוגמה בשל מספר סיבות:
* זומבים הם פיקטיביים, ועל כן הוסר הצורך לשימוש במידע מסווג או במידע הזקוק לעיבוד.
* בתרחיש הרגיש לא היו צריכות להיות מעורבות מדינות נוספות, שעלולות לעורר משברים פוליטיים.
* בחירה בתרחיש שכזה תעורר עניין אצל התלמידים לומדים את המסמך.

התוכנית פורסמה ב-30 באפריל 2011 בשרתים המסווגים של קהילת המודיעין האמריקאית, אך ב-13 במאי 2014 המסמך פורסם בעיתון "Foreign Policy" לאחר שהוגשה בקשה בשם חופש המידע.

## גוף המסמך
במסמך מופיעות המטרות שלשמן הוא נכתב: "משום שהזומבים יהוו איום על כל הלא-זומבים, התוכנית האסטרטגית תוכן כדי לשמור על חיי האדם ותבצע פעולות לסייע לכל אוכלוסייה אנושית, גם לאוכלוסיות ממדינות אויבות".

בין היתר נכתב במסמך: "צור תנאים לשמור על האנושות מפני הזומבים והגן עליהם... בעת הצורך בצע כל פעולה נדרשת כדי לבטל את האיום מצד הזומבים על חייו של האדם... סייע לרשויות האכיפה בשמירה על החוק והסדר וחידוש השירותים הבסיסיים במהלך התקפת זומבים ואחריה".

במסמך מפורטים שמונה סוגים של זומבים שעלולים להיווצר, והנחיות כיצד להתמודד איתם. בין הסוגים ישנם זומבים מהחלל, זומבים חמושים וגם זומבים צמחוניים, שאוכלים רק צמחים ולא מוחות של בני אדם.

## רלוונטיות
במסמך מופיעה תניית פטור המדגישה כי המסמך שפורסם הוא רציני, ואינו בדיחה.

עם זאת, פמלה קונז, דוברת הפיקוד האסטרטגי של ארצות הברית, הודיעה כי המסמך הוא כלי אימון המשמש לתרגילים פנימיים בהם מתאמנים הלומדים בתרחיש בדיוני, וכי לא מדובר בתוכנית פעולה ספיציפית עבור צבא ארצות הברית.

## קישורים חיצוניים
* עותק לא מסווג של המסמך
* CONPLAN 8888-11

## הערות שוליים

קטגוריה:מסמכים
קטגוריה:מחלקת ההגנה של ארצות הברית
דניס פראט

**דניס פראט** (בצרפתית: **Dennis Praet**; נולד ב-14 במאי 1994) הוא כדורגלן בלגי המשחוק בעמדת הקשר ברויאל אנטוורפן.

## קריירת מועדונים
פראט התחיל את הקריירה שלו בקבוצות כדורגל מקומיות בעיר הולדתו לוון, עד שבגיל 9 הצטרף לקבוצת הילדים של גנק. בגיל 16 הצטרף לקבוצת הנוער של אנדרלכט. ב-21 בספטמבר 2011, פראט ערך את הופעת הבכורה שלו בקבוצה הבוגרת בניצחון 0–4 נגד לומל יונייטד. במשחק זה, רשם שני בישולים. ב-30 באוקטובר פראט ערך את הופעת הבכורה שלו בליגת העל הבלגית במשחק הליגה נגד לירסה. ב-25 במאי 2014 פראט כבש בניצחון 1–3 נגד לוקרן, במשחק שבסיומו הבטיחה אנדרלכט את אליפות בלגיה.

ב-24 באוגוסט 2016 פראט חתם בסמפדוריה מהסרייה א' תמורת 10 מיליון אירו.

ב-8 באוגוסט 2019 פראט חתם לחמש שנים בלסטר סיטי מהפרמייר ליג תמורת 20 מיליון אירו. ב-18 באוגוסט פראט ערך את הופעת הבכורה שלו בקבוצה בתיקו 1-1 נגד צ'לסי. ב-11 בינואר 2020 פראט הבקיע את שער הבכורה שלו במועדון בהפסד 1–2 לסאות'המפטון.

ב-31 באוגוסט 2021 פראט הושאל לטורינו עד לסיום העונה.

ב-6 בספטמבר 2024 חזר לבלגיה וחתם ברויאל אנטוורפן.

## קריירה בינלאומית
בצעירותו, פראט שיחק בנבחרות הצעירות של בלגיה.

ב-6 בנובמבר 2014 פראט זומן לראשונה לסגל הנבחרת הבוגרת. 6 ימים לאחר מכן, פראט ערך את הופעת הבכורה שלו בנבחרת בניצחון 1–3 נגד . ב-30 במרץ 2021 פראט הבקיע את שער הבכורה שלו בנבחרת בניצחון 0–8 נגד .

## תארים
; אנדרלכט
*ליגת העל הבלגית: , , 
*הסופר קאפ הבלגי: , , 

; לסטר סיטי
*גביע ה-FA: 

; אישיים
*גביע העתיד: 
*גביע הזהב הבלגי: 

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:לוון: כדורגלנים
קטגוריה:כדורגלני אנדרלכט
קטגוריה:כדורגלני סמפדוריה
קטגוריה:כדורגלני לסטר סיטי
קטגוריה:כדורגלני טורינו
קטגוריה:כדורגלני רויאל אנטוורפן
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:ספורטאים בלגים באנגליה
קטגוריה:ספורטאים בלגים באיטליה
קטגוריה:בלגים שנולדו ב-1994
אנדרס כריסטיאנסן

**אנדרס כרטיסטיאנסן** (בדנית: **Anders Bleg Christiansen**; נולד ב-8 ביוני 1990) הוא כדורגלן דני המשחק בעמדת הקשר במאלמה.

## קריירת מועדונים
כריסטיאנסן התחיל את הקריירה שלו בלינגבי ובשנת , כריסטיאנסן הצטרף לקבוצה הבוגרת ורשם שלוש הופעות בעונתו הראשונה. בעונה שלאחר מכן, כריסטיאנסן הפך לשחקן הרכב בקבוצה הבוגרת ועזר לקבוצה לעלות לליגת העל הדנית.

ב-25 ביולי 2012 כריסטיאנסן חתם לארבע שנים בנורשלן. כריסטיאנסן שיחק בקבוצה שנתיים וחצי והשתתף עמה בשלב הבתים של ליגת האלופות.

ב-15 בינואר 2015 כריסטיאנסן חתם בקייבו ורונה מהסרייה א'. בקייבו, כריסטיאנסן רשם רק 4 הופעות בקבוצה.

ב-26 בינואר 2016, כריסטיאנסן חתם במאלמה מליגת העל השוודית. ב-2 באפריל כריסטיאנסן ערך את הופעת הבכורה שלו בקבוצה בניצחון 1–3 נגד נורשפין, בו גם הבקיע את שער הבכורה שלו במועדון.

ב-4 בינואר 2018 כריסטיאנסן חתם בגנט מליגת העל הבלגית, בה שיחק עד לסיום העונה.

בקיץ  כריסטיאנסן חתם במאלמה וכעבור שנתיים מונה לקפטן המועדון.

## קריירה בינלאומית
ב-30 בינואר 2013 כריסטיאנסן ערך את הופעת הבכורה שלו בנבחרת דנמרק בתיקו 1-1 נגד .

כריסטיאנסן נכלל בסגל הנבחרת לקראת יורו 2020.

## תארים
; מאלמה
*ליגת העל השוודית: , , 

; אישיים
*קשר העונה בליגת העל השוודית: , , 
*שחקן העונה בליגת העל השוודית: , 

## קישורים חיצוניים

קטגוריה:כדורגלנים דנים
קטגוריה:קשרי כדורגל דנים
קטגוריה:קופנהגן: כדורגלנים
קטגוריה:כדורגלני לינגבי בולדקלוב
קטגוריה:כדורגלני נורשלן
קטגוריה:כדורגלני קייבו ורונה
קטגוריה:כדורגלני מאלמה
קטגוריה:כדורגלני גנט
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:ספורטאים דנים באיטליה
קטגוריה:ספורטאים זרים בשוודיה
קטגוריה:ספורטאים זרים בבלגיה
קטגוריה:דנים שנולדו ב-1990
טוני בראדלי

**טוני לי בראדלי הבן** (באנגלית: **.Tony Lee Bradley Jr**; נולד ב-8 בינואר 1998) הוא כדורסלן אמריקאי, שמשחק בקבוצת אינדיאנה פייסרס מה-NBA, בעמדת הסנטר.

## קריירת מכללות
בראדלי נולד וגדל בעיר בארטו שבפלורידה, ובשנת 2016 החל ללמוד באוניברסיטת קרוליינה הצפונית בצ'אפל היל. בעונתו היחידה בקבוצת הכדורסל של האוניברסיטה רשם ממוצעים של 7.1 נקודות ו-5.1 ריבאונדים למשחק, כשחקן ספסל. באותה עונה זכו ה"טאר הילס" בטורניר אליפות המכללות בפעם השישית בתולדות האוניברסיטה, בהובלתם של המאמן רוי ויליאמס והסמול פורוורד ג'סטין ג'קסון.

## קריירת משחק מקצועית
### יוטה ג'אז
בדראפט ה-NBA 2017 נבחר בראדלי בבחירה ה-28 על ידי לוס אנג'לס לייקרס, ומיד הועבר בטרייד ליוטה ג'אז. לאורך 3 עונותיו עם הג'אז קלע 4.4 נקודות ואסף 4.2 ריבאונדים בממוצע למשחק, ב-70 משחקים בסך הכול, כמחליפו מהספסל של רודי גובר.

### פילדלפיה 76'
בנובמבר 2020 הועבר בראדלי עם סייבן לי בטרייד לדטרויט פיסטונס, אשר העבירה אותו בטרייד נוסף לפילדלפיה 76', תמורת זאיר סמית'. ב-23 במרץ 2021 קלע שיא קריירה של 18 נקודות, בניצחון מול גולדן סטייט ווריורס.

### אוקלהומה סיטי ת'אנדר
במרץ 2021, לאחר 20 משחקים בלבד בפילדלפיה, הועבר לאוקלהומה סיטי ת'אנדר במסגרת טרייד משולש עם ניו יורק ניקס. ב-22 משחקיו עם הת'אנדר הציג יכולת טובה, והעמיד ממוצעים של 8.7 נקודות ו-6.1 ריבאונדים למשחק.

### שיקגו בולס
באוגוסט 2021 חתם בראדלי על חוזה בשיקגו בולס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של לוס אנג'לס לייקרס
קטגוריה:כדורסלני יוטה ג'אז
קטגוריה:כדורסלני סולט לייק סיטי סטארס
קטגוריה:כדורסלני פילדלפיה 76'
קטגוריה:כדורסלני אוקלהומה סיטי ת'אנדר
קטגוריה:כדורסלני שיקגו בולס
קטגוריה:כדורסלני קולג' פארק סקייהוקס
קטגוריה:כדורסלני אינדיאנה פייסרס
קטגוריה:אמריקאים שנולדו ב-1998
הורטדן

**הורטדן** (באזרית: **Xortdan**; בטורקית: **Hortlak**; בטובאנית: **Хортан**) הוא יצור מיתולוגי על-טבעי, הנפוץ בפולקלור העמים הטורקים, ובעיקר במיתולוגיה הטורקית והמיתולוגיה האזרית.

ההורטדן הוא נשמתו הטרודה של מת העולה מן הקבר. חלקם מההורטדנים מתלבשים בדמות אדם, ויש להם מגוון תכונות מיוחדות, כגון שינוי מראה למראה של בעל חיים, היעלמות מהעין והנטיה להרוג את קרבנותיהם באמצעות ניקוז דמם.

הם ידועים גם בשם "הערפדים בני האלמוות".

## אטימולוגיה
משמעות השם "הורטדן" או "הורטלאק" מגיע מפועל בטורקית שמשמעותו "לצאת", ובעיקר "לצאת מן הקבר".

## היסטוריה
בראשית המיתולוגיה האזרית ההורטדן תואר כייצוג של רוח רעה, רוחם של המתים.

במשך הדורות איבדה האגדה את מהותה המקורית, וההורטדנים הפכו בפי העם לערפדים צמאי-דם.

בהורטדנים נתקלים באגדות רבות המבססות נרטיבים בנושאי אימה ופנטזיה, כשהם מתוארים כגופות חסרות-דעת הרעבות לבשר אדם.

## סוגי הורטדנים
* **הורטלאק** - יצור דמוי זומבי מהמיתולוגיה הטורקית.
* **הורטן** - פולטרגייסט, יצור דמוי רוח רפאים.
* במיתולוגיה האזרית תכונותיו של ההורטדן דומות יותר לשל ערפד.

## קישורים חיצוניים
* Türk Mitoloji Sözlüğü, Pınar Karaca (הורטלאק)
* Tatar Mitolojisinde Varlıklar, Çulpan Zaripova (הורטלאק)
* Rize ve Yöresinde Eski Türk İnançları, Yaşar Kalafat
* Dinan-ı Lügat-it Türk'te Yer Alan Efsaneler, Behiye Köksel

## הערות שוליים

קטגוריה:על-טבעי
קטגוריה:יצורים מיתולוגיים
זובמבי

**זובמבי** (באנגלית: **Zuvembie**) הוא יצור שיצר רוברט אי. הווארד בסיפורו הקצר "יונים מהגיהנום"  שפורסם במגזין הפנטזיה המפורסם "סיפורים מוזרים"  בשנת 1938.

בשנת 1970 השתמשה חברת מארוול קומיקס במונח, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס.

## יונים מהגיהנום
בשנת 1938 פרסם רוברט אי. הווארד במגזין הפנטזיה "סיפורים מוזרים" סיפור קצר בשם "יונים מהגיהנום".

בסיפור, אישה יכולה להפוך לזובמבי על ידי שתיית בירה שחורה. היא הופכת ליצור לא-אנושי, שלא מכיר את האנשים אותם פגש בעבר, ולא יכול לדבר או לחשוב כמו בן אדם. היצור לא צריך לאכול, והוא אל-מת, תוך שהוא חי במערות או בבתים ישנים.

זובמבי יכול לשלוט על ינשופים, נחשים, עטלפים, יונים ואנשי זאב. הוא יכול בקולו להפנט אנשים חיים, ואף לשלוט על גופתו של אדם אותו הרג עד שהגופה מתקררת.

ניתן להורגו רק באמצעות עופרת או ברזל.

### בטלוויזיה
בשנת 1961 עוּבּד הסיפור לפרק בסדרת הטלוויזיה "Thriller" , כשאת דמות הזובמבי משחקת אוטולה נסמית' .

## קומיקס
בשנת 1970 השתמשה חברת מארוול קומיקס במונח זובמבי, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס, יחד עם מילים רבות נוספות מז'אנר האימה.

בשנת 1989 הוסרו ההגבלות, והמילה "זומבי" חזרה לשימוש סדיר.

בשנת 1997 השתמש ג'ון בירן במילה בקומיקס "Wonder Woman Annual #6", מסדרת וונדר וומן של DC קומיקס.

## הערות שוליים

קטגוריה:על-טבעי
קטגוריה:יצורים מיתולוגיים
פסטיבל מונפלייה למחול

250px|ממוזער|שמאל|אולם ההופעות ב"אגורה"
**פסטיבל מונפלייה למחול** (בצרפתית: **Festival Montpellier Danse** או בקיצור **Montpellier Danse**) הוא פסטיבל למחול מודרני המתקיים בעיר מונפלייה, שבדרום מערב צרפת מדי קיץ.

## היסטוריה
הפסטיבל נוסד ביולי 1981, ביוזמת הכוריאוגרף והרקדן דומיניק באגווה , שבאותה עת מונה לנהל את מרכז המחול הבינלאומי של מונפלייה, שהוקם כחלק ממדיניות ממשלתית של ביזור מפעלי תרבות לערי השדה בצרפת, ובתמיכה משמעותית של עיריית מונפלייה, וראש העיר שלה ז'ורז' פרש.

הפסטיבל התמקד תחילה במתן במה נוספת לפיתוח וקידום הריקוד הצרפתי החדש, שדומיניק באגווה היה אחד המובילים בו. ארגון הפסטיבל הופקד לאחר מספר שנים בידי ז'אן-פול מונטנרי שמנהל אותו מאז 1983.

הצלחת הפסטיבל במהלך שנות ה-90 של המאה ה-20, עם ממוצע של 50,000 צופים משלמים, הובילה משנת 1996 ליצירת עונת פסטיבל נוספת בחורף, בנוסף לעונת הקיץ. במשך השנים שאחר כך הפך לאחד מפסטיבלי המחול המודרני החשובים באירופה. מאז 2010 מוקד הפסטיבל הוא ב״אגורה״, מבנה שהיה בעבר מנזר, שהוסב אחר כך לבית כלא לנשים ולקסרקטין, עד שהוכשר לרגל 30 שנה לפסטיבל, לשמש את מרכז המחול הבינלאומי של מונפלייה. הבניין שופץ והותקנו בו אולמות, חדרי אימון, חדרי הרצאות, דירות מגורים לאמנים, חצר ובה תיאטרון גדול הפתוח לשמיים.

במשך השנים אירח הפסטיבל להקות מחול, כוריאוגרפים ורקדנים רבים מישראל, בין השאר:
* ב-1992 אירח את להקת בת־שבע, ליאת דרור וניר בן גל, עמוס חץ, תמר בורר, ענת שמגר והזמרת ז׳אנט יהודאיין
* ב-2006 העלתה להקת בת שבע, בהופעת בכורה, את המופע "ברתולינה" שיצרה שרון אייל.
* ב-2008 הזמין הפסטיבל את להקת המחול של יסמין גודר ליצור עבודה חדשה שתעלה בבכורה עולמית, והלהקה העלתה את המופע "אחושילינג singular sensation".
* ב-2010 עלתה בפסטיבל היצירה "הורה" של אוהד נהרין ולהקת בת שבע.
* ב-2011 בחר מנהל הפסטיבל ז'אן-פול מונטנרי להבליט במיוחד את היוצרים מישראל. אוהד נהרין ולהקת בת שבע הציגה את המופע "פרויקט 5", הכוריאוגרף והמוזיקאי הישראלי חופש שכטר, העלה הופעת בכורה את המופע "אמא פוליטית: גרסת הכוריאוגרף", הכוריאוגרף עמנואל גת, העלה את המופע Brilliant Corners, והכוריאוגרף יובל פיק העלה את "Score", טריו בהשראת ההוויה האינטנסיבית המאפיינת את ישראל. 
* ב-2014 הוזמנו עמנואל גת, שרון אייל וגיא בכר לעלות יצירות חדשות בפסטיבל.
* ב-2023 שוב הוזמנו שרון אייל וגיא בכר לעלות יצירת בכורה בפסטיבל עם להקתם  L-E-V, "Into the Hairy".

## קישורים חיצוניים
* 
* סקירות וביקורת על הפסטיבל במהלך השנים, באתר "יומני מחול" של רות אשל
* גבי אלדור, קיץ ישראלי במונפלייה, באתר "הבמה", 14 ביולי 2011
*  – ריאיון עם ז'אן-פול מונטנרי

## הערות שוליים

מונפלייה למחול
קטגוריה:צרפת: תיירות
קטגוריה:מחול
עוזי קלדור

**עוזי קלדור** (נולד ב-1939) הוא כימאי תאורטי ישראלי ופרופסור אמריטוס בבית הספר לכימיה באוניברסיטת תל אביב.

## ביוגרפיה
קלדור נולד בתל אביב, בן ליהודית ולאברהם קליך.

בשנת 1962 השלים את לימודיו לתואר שני בכימיה, בהנחיית יהושע יורטנר, בתקופתו כמרצה באוניברסיטה העברית. בשנת 1966 הגיש את עבודת הדוקטורט בכימיה תאורטית, שנעשתה בהנחיית פרופ' ישעיה שביט  בטכניון. כותרתה הייתה: "חישובי LCAO-SCF עבור מולקולות קטנות".

בשנת 1966 יצא קלדור לארצות הברית ושהה כעמית בתר-דוקטורי באוניברסיטת סטנפורד משך כשנתיים. עם חזרתו לישראל בשנת 1968 התמנה למרצה באוניברסיטת תל אביב, וכשנה לאחר מכן קודם לדרגת מרצה בכיר.

בשנת 1973 מונה קלדור לפרופסור חבר, ובשנת 1976 החל לכהן כראש בית הספר לכימיה בפקולטה למדעים מדויקים ע"ש ריימונד ובברלי סאקלר. הוא כיהן בתפקיד עד לשנת 1980, אז גם קיבל מינוי כפרופסור מן המניין. בשנות ה-70 שימש במקביל כמרצה בשלוש אוניברסיטאות נוספות בישראל: אוניברסיטת בר-אילן, מכון ויצמן למדע ואוניברסיטת בן-גוריון בנגב.

בשנות ה-90 שימש קלדור ראש התוכנית החד-תחומית לתלמידים מצטיינים ע"ש עדי לאוטמן, ובשנים 1995–2009 הופקד על הקתדרה לכימיה קוונטית על שם אמריקו-לטאי. היה חבר המועצה להשכלה גבוהה משך כחצי עשור וכיהן כמנהל המדעי של מרכז החישובים באוניברסיטת תל אביב.

ב-2007 יצא לגמלאות, אך המשיך לעסוק במחקר פעיל גם שנים רבות לאחר מכן. אחד מתלמידיו לתואר שני בעבר הוא הכימאי הישראלי-אמריקאי שאול מוקמל .

## מחקר
מחקרו של קלדור עוסק בפיתוח שיטות בכימיה קוונטית יחסותית, המתאימות לחישובים מדויקים ופרדיקטיביים של תכונות אטומים כבדים ועל-כבדים ומולקולות הכוללות אטומים כאלה. הדיוק המבוקש דורש טיפול ברמה גבוהה באפקטים יחסותיים ובאלקטרודינמיקה קוונטית, והכללת הקורלציה האלקטרונית עד סדר גבוה.

קבוצתו של קלדור פיתחה יישומי תוכנה שיושמו לחישוב תכונות של אטומים על-כבדים (שמספרם האטומי קטן מ-122), ואשר ניבאו את תכונותיהם, החורגות באופן משמעותי ממה שניתן לצפות מהמשכה אנליטית של הטבלה המחזורית. זאת, לאור הקונפיגורציה האלקטרונית של מצב היסוד, אשר שונה במקרים רבים מזו של ההומולוגים הקלים יותר, מה שמביא להיווצרותה של כימיה אחרת, בניגוד למצופה. בין היתר חזה קלדור כי יסוד מספר 118, שלימים יוצר במעבדה וכונה אוגאנסון, יהיה בעל זיקה אלקטרונית חיובית, מה שהתברר כנכון.

ברבות השנים קלדור שימש כמדען אורח במספר אוניברסיטאות בארצות הברית ובצרפת, וישב בוועדים המנהלים של כתבי עת מדעיים אחדים. כמו כן, נמנה עם חברי החברה האמריקאית לפיזיקה, החברה האמריקאית לכימיה והחברה הישראלית לכימיה.

## קישורים חיצוניים

* דף אישי, באתר אוניברסיטת תל אביב

## הערות שוליים

קטגוריה:כימאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטת תל אביב: כימיה
קטגוריה:ישראלים שנולדו ב-1939
שמורת הר טייסים

[ממוזער|250x250 פיקסלים|[קיסרית הקטלב בהר טייסים]]
**שמורת [[הר טייסים]]** היא שמורת טבע באזור הרי ירושלים המשתרעת סביב פסגת הר טייסים. השמורה הוכרזה ב-29 במאי 1979, ושטחה הוא כ-483 דונם. כמו כן, בחלקה המזרחי של השמורה נובע עין טייסים.

ב-15 באוגוסט 2021 נפגעה השמורה עקב שריפת הענק בהרי ירושלים.

## החי
### יונקים
אחד היונקים החשובים בשמורה הוא היחמור הפרסי, שהושב לאזור בסיוע גן החיות התנ"כי. השמורה משמרת נוף של חורש צפוף וטבעי עם מקווה מים קבוע, והיא מוקד לתצפיות ביחמורים.

בין היונקים האחרים החיים בשמורה נמצאים: צבי ארץ-ישראלי, נמייה מצויה, תן זהוב, דורבן מצוי, קוצן מצוי, מרקריון מצוי, יערון גדול וחולדה. בנוסף, נראו בשמורה עקבות של צבוע מפוספס.

### עופות
בשמורה נצפו העופות: שרקרק מצוי, אדום-החזה, שיחנית קטנה, עורבני, שחרור, חכלילית סלעים, חיוויאי, חוגלת סלעים, סבכי שחור-ראש, סבכי שחור-כיפה, ירגזי, בולבול וצוצלת.

### זוחלים
הזוחלים שנצפו בשמורה הם: צפע מצוי, חרדון מצוי, לטאה זריזה, צב יבשה מצוי, זיקית ים-תיכונית, זעמן שחור, זעמן מטבעות ותלום-קשקשים מצוי.

### פרוקי רגליים
אחד ממיני הפרפרים החיים בשמורה הוא קיסרית הקטלב.

## הצומח
בשטח השמורה ישנם אזורי חורש ים-תיכוני של אלון מצוי ואלה ארצישראלית.

בשמורה ריכוז מיני הסחלבים העשיר ביותר בהרי ירושלים, עם 14 מיני סחלבים, בניהם - סחלבן החורש, שנק החורש, סחלב פרפרני, סחלב אנטולי, דבורנית צהובה ודבורנית הקטיפה.

## קישורים חיצוניים
* שמורת הר טייסים, באתר רשות הטבע והגנים
* שמורת הר טייסים, באתר טבע ונופים בישראל

קטגוריה:יהודה: שמורות טבע
קטגוריה:הרי ירושלים
קטגוריה:הרי ירושלים: הרים
Wii Chess

**Wii Chess** הוא משחק וידאו של שחמט לקונסולת ה-Wii. הוא פותח על ידי נינטנדו ויצא לאור באירופה ב-18 בינואר 2008. ביפן, המשחק יצא תחת השם "Tsūshin Taikyoku: World Chess (通信対局 ワールドチェス)" ב-30 בספטמבר 2008 בתור כותר להורדה ב-WiiWare. המשחק מעולם לא יצא לאור בצפון אמריקה או באוסטרליה, והוא המשחק היחיד בסדרת משחקי Wii שלא יצא באזורים הללו. המשחק הזה הוא גם המשחק היחיד בסדרה שלא מאפשר לשחק בתור דמויות Mii.

Wii Chess משתמש במנוע השחמט Loop Express.

## מהלך המשחק

המשחק משוחק באמצעות שלט ה-Wii, אך נעשה שימוש ב-D-pad על השלט במקום בפונקציית הסמן על מנת להזיז את כלי השחמט.

המשחק מכיל הסברים על איך להזיז את כלי השחמט שמיועדים לשחקני שחמט חדשים. השחקנים יכולים גם להקליט משחקי שחמט ולנגן אותם מחדש במועד מאוחר יותר. בנוסף, היה אפשר לשחק באופן מקוון נגד שחקנים אחרים באמצעות שירותי ה-Wi-Fi של נינטנדו, כאשר שחקנים בגרסה האירופאית של המשחק יכלו לשחק גם נגד שחקנים בגרסה היפנית ולהפך.

## ביקורת

המשחק זכה לביקורות מעורבות. המבקרים שיבחו את היכולת לשחק נגד אנשים אחרים, אך העבירו ביקורת על הגרפיקה הפשוטה מאוד של המשחק ועל כך שהמשחק לא מכיל מספיק פיצ'רים שהיו עשויים להצדיק את המחיר שלו.

## קישורים חיצוניים
* 

## הערות שוליים

קטגוריה:משחקי וידאו משנת 2008
קטגוריה:משחקי Wii
קטגוריה:תוכנות שחמט
קטגוריה:משחקי וידאו שפותחו ביפן
פרס הווידאו קליפים של MTV לשיתוף הפעולה הטוב ביותר

**פרס הווידאו קליפים של MTV לשיתוף הפעולה הטוב ביותר** הוא אחד הפרסים הכלליים המוענקים מדי שנה במהלך טקסי פרסי הווידאו קליפים של MTV השנתיים. הפרס ניתן לראשונה בשנת 2007 תחת השם "**[[שיתוף פעולה|שיתוף הפעולה]] המטלטל ביותר**" (באנגלית: **Most Earthshattering Collaboration)** כאחד מן הפרסים הנוספים שחולקו באותו טקס, לשיר "Beautiful Liar" של הזמרות האמריקאיות ביונסה ושאקירה. כאשר הטקס שב לפעילות בשנת 2008, שונה שם הפרס ל**פרס לשיתוף הפעולה הטוב ביותר**.

ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט, טיילור סוויפט וליידי גאגא הבאות בתור עם שני פסלונים כל אחת. ריאהנה ואריאנה גרנדה הן האמנים עם מספר הרב ביותר של מועמדויות בפרס זה עם שישה כל אחת, וביונסה הבאה בתור עם חמש מועמדויות.

## היסטוריה
ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט.

## זוכים ומועמדים

## שיאני זכויות ומועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
עונת 2002/2003 בליגת העל ההולנדית

**עונת 2002/2003** הייתה העונה ה-47 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דה חראפסחאפ ואקסלסיור רוטרדם ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו אקסלסיור רוטרדם, R.B.C רוסנדאל וזוולה שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-2002
קטגוריה:תחרויות כדורגל ב-2003
קטגוריה:2002 בהולנד
קטגוריה:2003 בהולנד
לחם קארי

**לחם קארי** (ביפנית: **カレーパン**; תעתיק: **karē pan**; באנגלית: **Curry Bread**) הוא לחם אפוי או מטוגן הממולא בקארי ונפוץ ביפן.

לחם הקארי מורכב מקמח קארי ומים, כאשר אלה הופכים לבצק ממלאים אותו בקארי ולבסוף ניתן לאפות או לטגן בשמן עמוק כך שיראה כמו סופגנייה.

## היסטוריה
לחם הקארי הופיע לראשונה בטוקיו בשנת 1927 במסעדה מערבית בשם קאטלאה (Cattlea), כאשר בעלי המסעדה ניסה להכין לחם מערבי בטיגון עמוק.

הלחם נחשב למאכל פופולרי ביפן וניתן למצוא אותו במאפיות, סופרמרקטים וחנויות נוחות.

לחם אינו מאכל יפני מסורתי, אך הפך לנפוץ במאה ה-19.

## קישורים חיצוניים

* מתכון להכנת לחם קארי, באתר Masterclass

## הערות שוליים

קטגוריה:סוגי לחם
קטגוריה:המטבח היפני
קטגוריה:המטבח האסייתי
משטרת הלסינקי

**משטרת הלסינקי** (בפינית: **poliisilaitos Helsingin**) היא מחלקה במשטרת פינלנד מעיר הבירה הלסינקי. אחריותה כוללת אכיפת החוק ושירותי אבטחה לעיר. במשטרת הלסינקי עובדים קרוב ל-1,600 איש. בשל מעמדה של הלסינקי כבירת המדינה, משטרת הלסינקי היא הגדולה והבולטת במדינה.

## היסטוריה
המשטרה הוקמה בשנת 1826 בהוראת בכירים באכיפת החוק בדוכסות הגדולה של פינלנד, שהייתה ממשלה אוטונומית פינית של האימפריה הרוסית. במרץ 1882, המשטרה מומנה באופן זמני והיו רק ארבעה סוסים פנויים לסיורים קבועים.

כמה שנים מאוחר יותר, אלכסנדר השלישי ביקר בהלסינקי בביקור רשמי שהעניק למשטרה יותר משני סוסים. כח המשטרה גדל בסופו של דבר לאט. בתחילת המאה העשרים, למשטרת העיר הייתה יכולת לסייר בעיר כולה, כולל שטחי הפארק והיער הנרחבים של שכונת Tölö.

בשנות העשרים של המאה העשרים היו לפחות 100 איש בכח המשטרה שכלל וטרינרים, חיילים, קצינים ואנשי מיליציות שהשתתפו בעבודות המשטרה. המשטרה לקחה חלק בהתערבויות ובסכסוכים רבים בתולדותיה, כמו ההפגנות בבירה נגד הפלישה הסובייטית לצ'כוסלובקיה באוגוסט 1968.

המשטרה גם סיפקה אבטחה לאירועים רבים, כגון הפסטיבל העולמי השמיני של נוער וסטודנטים בשנת 1962 ופסגת הלסינקי בשנת 2018.
ממוזער|תזמורת משטרת הלסינקי

## ראו גם
* משטרת פינלנד
* משטרת סנקט פטרבורג
* משטרת מחוז סטוקהולם

## קישורים חיצוניים
* 

## הערות שוליים

קטגוריה:פינלנד: צבא וביטחון
קטגוריה:הלסינקי
קטגוריה:ארגונים משטרתיים
טרנס טיסדל

**טרנס לאונרד טיסדל** (באנגלית: **Terrence Leonard Tisdell**; נולד ב-16 במרץ 1998 במונרוביה שבליבריה) הוא כדורגלן ליברי המשחק בעמדת קשר הכנף.

## קריירת מועדונים
טיסדל נולד במונרוביה שבליבריה והחל את הקריירה המקצוענית שלו במספר מועדונים בליבריה ובמוזמביק. בחודש אוגוסט 2018 הצטרף לסנג'ואננסה מהליגה השלישית בפורטוגל, בה ערך 18 הופעות ליגה והבקיע שני שערים. בחודש יולי 2019 חתם טיסדל בברוקה מליגת העל הדרום-אפריקאית, בה ערך שבע הופעות ליגה.

ב-27 באוגוסט 2020 חתם טיסדל על חוזה לעונה אחת בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-12 בפברואר 2021 הבקיע טיסדל את שער הבכורה שלו במועדון, בניצחון 0–1 על הפועל רמת-גן גבעתיים במסגרת המחזור ה-21 בליגה. בסך הכל ערך טיסדל 31 הופעות ליגה במדי המועדון, בהן הבקיע שלושה שערים.

ב-28 ביוני 2021 חתם טיסדל בקוג'אליספור מליגת המשנה הטורקית.

## קריירה בינלאומית
ב-15 בנובמבר 2016 ערך טיסדל את הופעת הבכורה שלו בנבחרת ליבריה, בהפסד 0–1 לנבחרת קניה במשחק ידידות. ב-4 בספטמבר 2019 הוא הבקיע את שער הבכורה שלו בנבחרת, בניצחון 1–3 על נבחרת סיירה לאון במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני הפועל פתח תקווה
קטגוריה:כדורגלני קוג'אליספור
קטגוריה:כדורגלני בוטושאן
קטגוריה:כדורגלני נבחרת ליבריה
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים זרים בדרום אפריקה
קטגוריה:ספורטאים זרים בטורקיה
קטגוריה:ספורטאים זרים ברומניה
קטגוריה:ספורטאים זרים באזרבייג'ן
קטגוריה:ליברים שנולדו ב-1998
מליק צ'או

**מליק צָ'אוּ** (בגרמנית: **Malick Thiaw**; נולד ב-8 באוגוסט 2001 בדיסלדורף שבגרמניה) הוא כדורגלן גרמני המשחק בעמדת הבלם בניוקאסל יונייטד מהפרמייר ליג ובנבחרת גרמניה.

## קריירת מועדונים
צ'או גדל במחלקות הנוער של פורטונה דיסלדורף, באייר לברקוזן, בורוסיה מנשנגלדבך, והגיע למחלקת הנוער של שאלקה 04 בשנת 2015.

ב-7 במרץ 2020 ערך צ'או את הופעת הבכורה שלו בקבוצה הבוגרת של שאלקה, בתיקו 1-1 נגד הופנהיים במסגרת המחזור ה-25 של עונת 2019/2020 בבונדסליגה. בסך הכל ערך צ'או 4 הופעות ליגה בעונת 2020/2021, בסופה ירדה קבוצתו לבונדסליגה השנייה.

בליגה השנייה ערך צ'או 19 הופעות ליגה, והבקיע שער בודד בתיקו 1-1 נגד שטוטגרט במסגרת המחזור השישי.

ב-29 באוגוסט 2022 חתם במילאן.

ב-16 באוקטובר 2022 ערך את הופעת הבכורה שלו בסרייה א' שעלה כמחליף בניצחון 1–2 נגד הלאס ורונה. ב-5 בנובמבר 2024 כבש את שער הבכורה שלו במועדון בניצחון על ריאל מדריד בסנטיאגו ברנבאו במסגרת ליגת האלופות.

ב-12 באוגוסט 2025 חתם בניוקאסל יונייטד מהפרמייר ליג תמורת 35 מיליון אירו.

## קריירה בינלאומית
צ'או היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021. במרץ 2023 צ'או זומן לראשונה לנבחרת הבוגרת לקראת משחקי הידידות נגד  ו. ב-16 ביוני 2023 ערך את הופעתו הבכורה בנבחרת בהפסד 0–1 ל.

## תארים
;נבחרת גרמניה עד גיל 21
* אליפות אירופה עד גיל 21 (1): 2021

;מילאן
* הסופר קאפ האיטלקי: 2024/2025

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:דיסלדורף: כדורגלנים
קטגוריה:כדורגלני שאלקה 04
קטגוריה:כדורגלני מילאן
קטגוריה:כדורגלני ניוקאסל יונייטד
קטגוריה:כדורגלני נבחרת גרמניה
קטגוריה:ספורטאים גרמנים באיטליה
קטגוריה:ספורטאים גרמנים באנגליה
קטגוריה:גרמנים שנולדו ב-2001
יושע ואגנומאן

**יושע ממאדו קראבו ואגנומאן** (בגרמנית: **Josha Mamadou Karaboue Vagnoman**; נולד ב-11 בדצמבר 2000 בהמבורג שבגרמניה) הוא כדורגלן גרמני המשחק בעמדת המגן בקבוצת שטוטגרט ובנבחרת גרמניה.

## קריירת מועדונים
ואגנומאן גדל במחלקת הנוער של המבורג. ב-10 במרץ 2018 ערך ואגנומאן את הופעת הבכורה שלו בקבוצה הבוגרת של המועדון, בהפסד 0–6 לבאיירן מינכן במסגרת המחזור ה-26 בבונדסליגה לעונת 2017/2018. זו הייתה הופעתו היחידה בעונה זו, בסופה ירד המועדון לבונדסליגה השנייה. בשלוש העונות הראשונות של המועדון בבונדסליגה השנייה ערך ואגנומאן 51 הופעות ליגה, בהן הבקיע שלושה שערים.

ב-9 ביולי 2022 חתם בשטוטגרט.

## קריירה בינלאומית
ואגנומאן היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021, וערך ארבע הופעות בטורניר. ב-28 במרץ 2023 ערך את הופעתו הבכורה במדי הנבחרת הבוגרת בהפסד 2–3 ל במשחק ידידות. במרץ 2026, שלוש שנים לאחר הופעתו הראשונה והאחרונה במדי הנבחרת זומן ואגנומאן פעם נוספת לסגל הנבחרת הבוגרת, לקראת צמד משחקי הידידות נגד שווייץ וגאנה.

## תארים
**שטוטגרט**

* הגביע הגרמני: 2024/2025
;נבחרת גרמניה עד גיל 21
* אליפות אירופה עד גיל 21 (1): 2021

## קישורים חיצוניים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני המבורג
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:גרמנים שנולדו ב-2000
אוסטריה באירוויזיון 1964

**[[אוסטריה באירוויזיון|אוסטריה]] ב[[אירוויזיון 1964]]** השתתפה עם השיר "" ("רק למה, למה?"), שבוצע על ידי הזמר האוסטרי אודו יורגנס. זו הייתה השתתפות השמינית של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1964 לאור, "", שנכתב על ידי יורגנס.

## באירוויזיון
ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. בסיום התחרות השיר דורג במקום השישי עם 11 נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:מדינות באירוויזיון 1964
קטגוריה:אוסטריה באירוויזיון
חומה לבנה (סדרת טלוויזיה)

**חומה לבנה** היא סדרת דרמה ומסתורין שוודית-פינית, בת 8 חלקים בהזמנת SVT ו-Yle משנת 2020. אירועי הסדרה מתרחשים במכרה נטוש בכפר כורים דמיוני בצפון שוודיה, שם ייבנה אתר פינוי פסולת גרעינית הגדול בעולם. תאונה מתרחשת במכרה, ולאחר מכן צצים שם דברים בלתי מזוהים. בסדרה מככבים ורה ויטלי השוודית ואקסל הני הנורווגי.

את הסדרה ביימו במשותף סלמנפרה ואנה זקריסון השוודית. חברות ההפקה הן Fire Monkey הפינית ו-Nice Drama השוודית.
## צוות השחקנים
* אקסל הני
*ורה ויטאלי
*ארו מילונוף

## הפקה
אתר הצילומים המרכזי של הסדרה היה מכרה פיהסאלמי בפינלנד. צילומי הסדרה נערכו בנובמבר 2018 והסתיימו באפריל 2019.

זוהי סדרת הטלוויזיה הפינית היקרה ביותר עד 2019 עם תקציב של שבעה מיליון יורו. מימון הסדרה חולק בין Yle ל-SVT בהתאם למספר הצופים, מה שהגדיל את חלקה של SVT. היה גם מימון מבריטניה, בין היתר. תקציב הסדרה עמד על כ-900,000 יורו לפרק.

פרק הבכורה שודר בשוודיה ב-20 בספטמבר 2020 (ברשת SVT1) ובפינלנד ב-15 בנובמבר 2020 (בערוץ Yle TV1).

## קישורים חיצוניים
* 

## הערות שוליים

קטגוריה:סדרות דרמה שוודיות
קטגוריה:סדרות טלוויזיה פיניות
קטגוריה:סדרות דרמה המשכיות
קטגוריה:סדרות מתח
קטגוריה:2020 באמנות
קטגוריה:תוכניות טלוויזיה שעלו לשידור בשנות ה-2020
דיסקוגרפיה של אווה מקס

הזמרת האמריקאית **[[אווה מקס]]** הוציאה לאור אלבום אולפן, שני מיני-אלבומים, 27 סינגלים, מתוכם 6 כאמנית אורחת, 9 סינגלים שיווקיים ו-24 וידאו קליפים. בשנת 2008 מקס הוציאה לאור מיני אלבום בהוצאה עצמאית בפרופיל המייספייס שלה בשם *Amanda Kay*. היא הוציאה את השיר "Take Away the Pain" תחת שם הבמה אווה בשנת 2013 שהופק מאוחר יותר, בשנת 2015 על ידי הצמד פרוג'קט 46.

היא חתמה על חוזה הקלטות עם חברת אטלנטיק רקורדס בשנת 2016 והוציאה את הסינגל השיווקי "My Way" באפריל 2018 ושיתפה פעולה עם הראפר גאשי בשיר "Slippin'". סינגל הבכורה שלה, "Sweet but Psycho" יצא לאור באוגוסט 2018 והיה ללהיט הפריצה שלה. מאוחר יותר הוציה את אלבום הבכורה שלה *[[Heaven & Hell (אלבום של אווה מקס)|Heaven & Hell]]* בספטמבר 2020.

## אלבומי אולפן

## מיני אלבומים

## סינגלים

### שיתופי פעולה

### סינגלים שיווקיים

## כניסות נוספות למצעדים

## הופעות באלבומים

## וידאו קליפים

## ביאורים

## הערות שוליים

מקס, אווה
Sag ihr, ich laß sie grüßen

"**Sag ihr, ich laß sie grüßen**" (בעברית: "**ספר לה ששלחתי את אהבתי**") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1965. השיר נכתב והולחן על ידי יורגנס לצד פרנק בולן, ובוצע בשפה הגרמנית.

## על השיר
בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "". בדומה לשירי התקופה, הוא בוצע בסגנון בלדת שאנסון. בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה. במרוצת השנים הוקלט גרסאות כיסוי באנגלית, איטלקית וספרדית.

## באירוויזיון
ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. השיר הגיע למקום הרביעי עם 16 נקודות.

## מיקומי שיא

## הערות שוליים

קטגוריה:שירי אירוויזיון 1965
קטגוריה:שירי אוסטריה באירוויזיון
קטגוריה:שירים בגרמנית
אולוביו אדפמי

**אולוביו אדפמי** (באנגלית: **Olubayo Adefemi**; 13 באוגוסט 1985 – 18 באפריל 2011) היה כדורגלן ניגרי ששיחק בעמדת המגן בנבחרת ניגריה ובמספר קבוצות בישראל ובאירופה.

## קריירת מועדונים
אדפמי החל את הקריירה המקצוענית שלו במספר קבוצות מקומיות בניגריה. בין השנים 2004–2008 שיחק בישראל, בקבוצות הפועל ירושלים, הפועל תל אביב, הכח עמידר רמת גן והפועל בני לוד. עם הפועל תל אביב הוא זכה בגביע המדינה לעונת 2004/2005. לאחר שעזב את ישראל שיחק בראפיד בוקרשט מרומניה, בריינדורף אלטאך מאוסטריה ובבולון מצרפת. קבוצתו האחרונה הייתה סקודה קסנתי מיוון, במדיה הספיק לערוך לפני מותו 24 הופעות ליגה ולהבקיע שני שערים.

## קריירה בינלאומית
אדפמי היה חלק מהסגל הניגרי לטורניר הכדורגל באולימפיאדת בייג'ינג 2008, בה זכתה נבחרתו במדליית כסף.

ב-29 במאי 2009 ערך אדפמי את הופעת הבכורה שלו בנבחרת ניגריה, בתיקו 1-1 נגד נבחרת אירלנד במשחק ידידות. הוא ערך חמש הופעות במדי נבחרת ניגריה.

## מותו
אדפמי נהרג ב-18 באפריל 2011 בתאונת דרכים כאשר נהג ברכבו באגנטיה אודוס שליד העיר קוואלה שביוון. הוא היה בדרכו לניגריה על-מנת לסגור עניינים הקשורים בחתונתו.

## תארים
;נבחרת ניגריה האולימפית
* מדליית כסף במשחקים האולימפיים (1): אולימפיאדת בייג'ינג (2008)

;הפועל תל אביב
* גביע המדינה (1): 2005/2006

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים ניגרים
קטגוריה:מגני כדורגל ניגרים
קטגוריה:לאגוס: כדורגלנים
קטגוריה:כדורגלני הפועל ירושלים
קטגוריה:כדורגלני הפועל תל אביב
קטגוריה:כדורגלני הכח עמידר רמת גן
קטגוריה:כדורגלני הפועל בני לוד
קטגוריה:כדורגלני ראפיד בוקרשט
קטגוריה:כדורגלני ריינדורף אלטאך
קטגוריה:כדורגלני בולון
קטגוריה:כדורגלני סקודה קסנתי
קטגוריה:כדורגלני נבחרת ניגריה
קטגוריה:כדורגלנים באולימפיאדת בייג'ינג (2008)
קטגוריה:כדורגלנים זרים בישראל
קטגוריה:הרוגי תאונות דרכים ביוון
קטגוריה:ספורטאים ניגרים בישראל
קטגוריה:ספורטאים ניגרים ברומניה
קטגוריה:ספורטאים ניגרים באוסטריה
קטגוריה:ספורטאים ניגרים בצרפת
קטגוריה:ניגרים שנולדו ב-1985
קטגוריה:נפטרים ב-2011